Diari Oficial de la Generalitat Valenciana


Sumari del DOGV 5159, del 21-12-2005 (2005/13654)

RESOLUCIÓ de 15 de desembre de 2005, del director general de Farmàcia i Productes Sanitaris, mitjançant la qual s'ordena la publicació en el DOGV de l'Acord de la Comissió de Baremació, pel qual s'estableix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per Resolució de 16 de febrer de 2005, del director general de Farmàcia i Productes Sanitaris, publicada en el DOGV núm. 5514, de 21.02.2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5159

Data del DOGV
:   21-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13008


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de desembre de 2005, del director general de Farmàcia i Productes Sanitaris, mitjançant la qual s'ordena la publicació en el DOGV de l'Acord de la Comissió de Baremació, pel qual s'estableix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, convocada per Resolució de 16 de febrer de 2005, del director general de Farmàcia i Productes Sanitaris, publicada en el DOGV núm. 5514, de 21.02.2005. [2005/X13955]
  
D'acord amb els articles 9 i 10 del Decret 149/2001, de 5 d'octubre, de Govern Valencià, pel qual establix el procediment d'autorització de noves oficines de farmàcia, resolc:
  
Primer
  
Publicar en el Diari Oficial de la Generalitat Valenciana, als taulers dels servicis centrals de la Conselleria de Sanitat i als de les direccions territorials, l'acord de la comissió de baremació que establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, que s'allisten en l'annex de la present resolució.
  
Segon
  
Publicar en el Diari Oficial de la Generalitat Valenciana, als taulers dels Servicis Centrals de la Conselleria de Sanitat i als de les direccions territorials, l'acord de la comissió de baremació que, a la vista de les al·legacions presentades pels participants en el procediment d'adjudicació sobre les preguntes de la prova voluntària realitzada el dia 11 de juny de 2005, anul·la les preguntes 72, 77, 83 i 103 de la prova, que són substituïdes per les preguntes 101, 102, 104 i 105, de les 10 preguntes de reserva.
  
Tercer
  
Convocar totes les persones participants incloses en la llista definitiva que de l'annex de la present resolució a l'acte únic d'adjudicació de les autoritzacions d'obertura de noves oficines de farmàcia contingudes en els apartats 1 i 2 de la Resolució de 16 de febrer de 2005, del director general de Farmàcia i Productes Sanitaris, que inicia el procediment d'adjudicació d'autoritzacions d'obertura de noves oficines de farmàcia, esmentada adés, que tindrà lloc el dia 17 de gener de 2006, a les 10 hores, en la sala Ramón y Cajal del Col·legi de Metges de València, situat a l'avinguda de la Plata, 20, 46357 València.
  
Quart
  
L'adjudicació de les autoritzacions l'ha de fer la comissió de baremació d'acord amb els criteris següents:
  
Els sol·licitants són cridats per la comissió de baremació per l'orde en què figuren en la llista definitiva per a la tria de l'oficina de farmàcia.
  
La persona sol·licitant pot comparéixer en l'acte d'adjudicació per ella mateixa o per mitjà d'un/a representant amb poder notarial.
  
L'acreditació de les persones sol·licitants, o bé dels seus representants, es fa aportant el document nacional d'identitat, el passaport o el permís de conduir. En cas de robatori o pèrdua d'estos documents, s'ha d'aportar el justificant original de la denúncia davant de les autoritats policials, acompanyat de qualsevol altre document oficial amb foto.
  
Les persones que no compareguen en el procediment d'adjudicació per la comissió de baremació per mitjà de l'acreditació prevista en l'apartat anterior, o els qui ho facen amb posterioritat a la seua declaració com a absents, perden el dret a l'adjudicació de l'autorització.
  
Una vegada acreditat davant de la comissió de baremació, cada participant disposarà d'un temps de dos minuts per a triar una de les autoritzacions que hi haja per a l'obertura d'una nova oficina de farmàcia objecte de la convocatòria.
  
Els farmacèutics propietaris d'una oficina de farmàcia oberta al públic no poden accedir a l'autorització d'una nova oficina de farmàcia en la mateixa població, llevat que tinguen limitat el seu dret al trasllat a una zona concreta del municipi.
  
L'acte d'adjudicació conclou quan s'hagen adjudicat totes les oficines de farmàcia, o bé quan hagen estat cridats tots els farmacèutics participants en el procés.
  
Una vegada acabat l'acte d'adjudicació, la comissió de baremació n'estendrà una acta, que s'ha de publicar en el Diari Oficial de la Generalitat Valenciana per una resolució del director general de Farmàcia i Productes Sanitaris, que posarà fi a la via administrativa.